Lukuaika noin 2 min

Peliyhtiö Rovio n markkinointijohtajana ja julkisuuskasvoina tunnettu Peter Vesterbacka suunnittelee suuria. Vesterbacka haluaa edistää 15 miljardin euron tunnelihanketta Helsingistä Tallinnaan.

"Hanke etenee vähän startup-tyylisesti. Haluan olla tekemässä jotain paljon isompaa."

Vesterbackan mukaan suurhankkeen käynnistämiseksi on perustettu jo yritys.

"Olen jo vähän opiskellut tunnelirakentamista. Tässä on Suomessa kovan luokan osaamista."

Rovio tiedotti tiistaina 21. kesäkuuta Vesterbackan erosta ja lähtöä sijoittajaksi opetusteknologian yrityksiin. Vesterbackalla on kuitenkin muitakin, vielä suurempia suunnitelmia.

Julkisuudessa on arvioitu, että rautatietunnelin kustannus olisi 15 miljardin euroa, ja rakentaminen voisi alkaa jopa vuonna 2020.

Peter Vesterbacka uskoo, että tunneli voisi valmistua parhaimmillaan viidessä vuodessa eli vuosina 2021–2022.

Katse erityisesti Kiinaan

Suomessa ei tällaisia investointirahoja ole, mutta se ei Vesterbackaa huoleta.

"Rahoitusta voi saada Kiinasta ja EU:sta."

Vesterbacka laskee, että uusi yhteys voisi helpostikin saada 20 miljoonaa vuosittaista matkustajaa.

Hän laskee, että he ovat valmiita maksamaan 50 euroa matkastaan, jolloin liikevaihtoa syntyisi miljardi euroa vuodessa.

Vesterbacka sanoo aloittaneensa kiinan kielen opinnot ja matkustavansa Pekingiin kahdesti kuukaudessa.

"Tunneli lisäisi Suomen bruttokansantuotetta 1–3 prosenttia viidessä vuodessa, hän ennustaa."

Idean nostaminen pöydälle on herättänyt suuresti epäilyjä.

"Minulle on sanottu, että tunnelin rakentaminen on eri asia kuin kehittää pelejä. Enhän ole varsinaisesti myöskään pelinkehittäjä."

Vesterbacka toivoo Suomeen myönteisempää ja rohkeampaa ilmapiiriä.

"Minulle on tullut mitta täyteen Suomi-synkistelyn kanssa."

Vesterbackan mielestä suomalaisten kannattaisi ottaa mallia Slush-kasvuyritystapahtuman nuorista tekijöistä.

Oppimisteknologiasta miljardibisnekset

Omien hankkeidensa lisäksi Vesterbacka jatkaa kahden oppimispeleihin erikoistuneen yrityksen Fun Academyn ja Lightneerin hallituksessa.

Molemmat erkaantuivat Roviosta, kun tämä lopetti oppimispelien yksikkönsä.

Vesterbacka sanoo, että Suomella on vahva brändi ja kova maine koulutusalalla. Hän uskoo, että oppimispeleissä ja -teknologiassa on jopa suuremmat mahdollisuudet kuin viihdepelaamisessa.

"Näistä voi tulla isommat kuin Roviosta ja Supercell istä."

Vesterbacka heittää, että 10 miljardin euron liikevaihto on "hyvä alku".

Kuulostaako hurjalta? Vesterbackan mielestä edes tämä ei riitä.

"Tarvitsemme kymmeniä, tai satoja uusia Rovioita ja Supercellejä."

Suomalaista yhteiskunnallista keskustelua Peter Vesterbacka moittii synkistelyn lisäksi siitä, että keskustelua käydään kuuden minuutin työajan pidentämisestä.

"Ei tällainen kuuden minuutin työajan lisäys merkitse mitään taksinkuljettajalle tai nuorelle startup-yrittäjälle."

Vesterbacka iloitsee, että nuori sukupolvi on viimein viemässä Suomea eteenpäin. Hän toivoo voivansa olla mukana sparraajana ja sijoittajana.

Lähde: Tivi